ועדת החוקה, חוק ומשפט, כנסת 23, פרוטוקול מספר 172, 2020-12-29 00:00

יעקב אשר: צהריים טובים.

יעקב אשר: אני מתכבד לפתוח את ישיבת ועדת החוקה, חוק ומשפט בנושא הצעת צו העיריות (עבירות קנס) של מספר רשויות כפי שמופיעות כאן.

יעקב אשר: אנחנו נתחיל, בבקשה, עם חצור הגלילית.

יעקב אשר: נמצא איתנו ראש העיר על הקו?

יעקב אשר: שם ותפקיד לפרוטוקול, בבקשה.

שמעון סויסה: שמעון סויסה, ראש המועצה המקומית, חצור הגלילית.

יעקב אשר: מה שלומך?

שמעון סויסה: טוב, תודה.

יעקב אשר: מה נשמע אצלכם?

יעקב אשר: איך הקורונה אצלכם?

שמעון סויסה: אנחנו עיר אדומה.

יעקב אשר: בעזרת השם, בקרוב ירוקה ומחוסנת.

יעקב אשר: תציגו את הבקשות שלכם.

יעקב אשר: מי שאתה רוצה שיציג, בשמחה רבה.

שמעון סויסה: על שולחן הוועדה מונחות ברירות הקנס לחוקי העזר, ואנחנו מצפים לאישורן.

יעקב אשר: יש פה נושא ימי מנוחה, פתיחת עסקים וסגירתם ושילוט, שווקים ושמירת איכות הסביבה.

יעקב אשר: החוקים הללו חדשים או שהם קיימים ורק תוספת הקנס?

שמעון סויסה: אנחנו מדברים על עבירות קנס.

יעקב אשר: אלה כל חוקי העזר שקיימים.

יעקב אשר: למה ביקשתם להעלות למקסימום?

יעקב אשר: תסביר לי.

שמעון סויסה: עשינו התייעצות בהנהלת המועצה ואחרי כן במליאה והגענו למסקנה שכדי להרתיע את הציבור צריך לשים את הסכומים המקסימליים כדי להרתיע.

יעקב אשר: אני רואה שהגבוהים הם באיכות הסביבה ובפתיחת עסקים.

יעקב אשר: יש הערות למשרד הפנים?

עלמא אלימלך: אין הערות.

עלמא אלימלך: לפני הדיון בעקבות הערות של הייעוץ המשפטי של הוועדה נעשו כמה תיקונים בהסכמה עם הרשות.

אפרת חקאק: אלה הנתונים שאתם רואים בצו שלפניכם.

עלמא אלימלך: נמחקו סעיפים 2(א) ו-9(א) בחוק העזר בעניין שווקים, והוספנו סייג לסעיף 15 לחוק העזר בעניין שווקים לעניין הפסקתם על-פי דרישת המפקח; בסעיף 82(א) הוספנו סייג: למעט לעניין המראה הנאה.

אפרת חקאק: אני רק אעיר שלעניין הסעיפים של השווקים הערתי שהם סעיפים רחבים מאוד.

יעקב אשר: רחבים מדי.

אפרת חקאק: כן, רחבים מדי ולכן למחוק.

יעקב אשר: הורדתם את "המראה הנאה" כי נאה - -

אפרת חקאק: על טעם וריח, כן.

יעקב אשר: אני מעלה להצבעה את צו המועצות המקומיות (עבירות קנס) – מועצת חצור הגלילית.

יעקב אשר: מי בעד?

יעקב אשר: הצו אושר.

יעקב אשר: הצו אושר פה-אחד.

יעקב אשר: הצו אושר.

יעקב אשר: אדוני ראש העיר, שיהיה לך בהצלחה.

יעקב אשר: אני מבטיח לבוא לבקר אותך בזמן הקרוב.

שמעון סויסה: בשמחה רבה.

שמעון סויסה: תודה.

יעקב אשר: אתה יודע למה?

יעקב אשר: מתחילות בחירות, צריך להסתובב בארץ.

שמעון סויסה: אנחנו קרובים בלב.

שמעון סויסה: תעלה למקומות אחרים, יותר קשים.

יעקב אשר: בשביל הפרוטוקול, לראש העיר ולאנוכי היו כמה שעות טובות בשלל תפקידינו הקודמים.

שמעון סויסה: נכון.

יעקב אשר: כל טוב ושיהיה בהצלחה באכיפת החוק והסדר, מכובדי.

יעקב אשר: אני עושה הפסקה בדיון לצורך דיוני המליאה שאמורים להיות קצרים היום באופן מפתיע.

יעקב אשר: נחדש את הישיבה חמש דקות לאחר סיום המליאה.

אפרת חקאק: אתה יכול לעשות עוד אחד.

אפרת חקאק: << נושא >> 2.

אפרת חקאק: הצעת צו העיריות (עבירות קנס) (תיקון), התש"ף

אפרת חקאק: -2020 - בית שאן << נושא >> << נושא >> 3.

אפרת חקאק: הצעת צו המועצות המקומיות (עבירות קנס) (תיקון), התש"ף

אפרת חקאק: -2020 - בית שאן << נושא

זקי לוי: שלום, אדוני היושב-ראש.

יעקב אשר: שלום.

יעקב אשר: תביאו את בית-שאן מהר.

זקי לוי: לנו יש בעיה אחת פשוטה: אנחנו לא מבקשים כלום.

זקי לוי: ממועצה מקומית לעירייה.

זקי לוי: אנחנו בצו העיריות.

קריאה: אפשר להביא את ירוחם לדיון?

קריאה: רמת-גן גם ממתינה.

קריאה: אנחנו המתנו רק חמש שנים, לא הרבה.

יעקב אשר: אתם כולכם תהיו היום.

יעקב אשר: אתם רואים שאני עושה את הדיון הזה בשעות לא שגרתיות.

יעקב אשר: בית-שאן, בבקשה.

אפרת חקאק: יש לכם שני צווים: צו אחד למחוק את הרשות מצו המועצות המקומיות והצו השני – להוסיף את העברות לצו העיריות.

אפרת חקאק: לי אין הערות לצו.

יעקב אשר: איזה צווים הגיעו למקסימום בנושאים?

אפרת חקאק: הם מבקשים רק דרגה ג' שזה - - -

יעקב אשר: משרד הפנים, זה בסדר?

עלמא אלימלך: כן.

יעקב אשר: משרד המשפטים, זה בסדר?

יעקב אשר: זקי, מתגעגעים אליך, אחי.

זקי לוי: תודה.

זקי לוי: אוהב אותך.

יעקב אשר: אני מעלה להצבעה את שני הצווים:

יעקב אשר: גם את השינוי לצו העיריות וגם את הצווים עצמם, את ברירות הקנס.

יעקב אשר: מי בעד?

יעקב אשר: הצווים אושרו.

יעקב אשר: פה-אחד.

יעקב אשר: הצווים של בית-שאן עברו.

יעקב אשר: אני לא יכול להמשיך את הדיון.

יעקב אשר: עכשיו 15:59 והמליאה מתחילה ב-16:00.

יעקב אשר: ברגע שתינעל המליאה אנחנו נתכנס ונדון בשאר הרשויות, ואני מקווה שנוכל לאשר את כולם אם לא יהיו בעיות ספציפיות.

יעקב אשר: תודה רבה לכם.

יעקב אשר: הישיבה כרגע מופסקת.

יעקב אשר: 4.

יעקב אשר: הצעת צו המועצות המקומיות (עבירות קנס) (תיקון), התש"ף

יעקב אשר: -2020 - ירוחם << נושא >>

יעקב אשר: אני פותח שוב את הישיבה.

יעקב אשר: אופקים – נמצאים איתנו על הקו?

יעקב אשר: מי מאופקים מציג את הבקשה?

יעקב אשר: אופקים על הקו?

קריאות: אפשר לעבור לירוחם?

קריאות: היינו ראשונים.

יעקב אשר: חבר'ה, זה לא מכרז.

יעקב אשר: אופקים?

כרמית אהרון אמונה: ירוחם עכשיו, לא?

יעקב אשר: ירוחם, טוב, בבקשה.

כרמית אהרון אמונה: אנחנו מבקשים לאשר את צו עברות הקנס שלנו אחרי חידוש בחמש השנים האחרונות של מספר חוקי עזר ותהליך של מעבר לברירת משפט שנעשה גם בפעם הקודמת ומופיע בפניכם.

יעקב אשר: אפשר, בבקשה, לפרט את הנושאים?

כרמית אהרון אמונה: אנחנו חוקקנו בחמש השנים האחרונות שני חוקי עזר עיקריים שאחד מהם עוסק בתחומים של איכות הסביבה והשני נוגע לחוק שמירת הסדר שעיגן כמה מספר חוקי עזר ועדכן את חוקי העזר של הרשות לאחר שנים ממושכות שחוקי העזר של ירוחם לא היו מעודכנים וגם בעקבות הערות שקיבלנו גם ממשרד הפנים.

כרמית אהרון אמונה: תחילת התהליך היה מעבר לברירות משפט.

כרמית אהרון אמונה: שנים ירוחם הייתה בברירת קנס, ועברנו לברירת משפט.

כרמית אהרון אמונה: הדיון היום זה השלב האחרון ברביזיה שעשינו בתחום חוקי העזר באמצעות עדכון צו עבירות הקנס של המועצה שיכלול את חוקי העזר החדשים שלא נכללים בצו עבירות הקנס הקודם; בין היתר שילוט, איכות הסביבה (מניעת מפגעים) ושמירת הסדר.

יעקב אשר: גברתי היועצת המשפטית, יש הערות מיוחדות?

אפרת חקאק: היו לי כמה הערות שכבר תוקנו.

אפרת חקאק: זה נמצא מול עיניהם של חברי הכנסת.

אפרת חקאק: הדבר הראשון זה בסעיף 2 לחוק עזר איכות הסביבה: היום בחוקי העזר עושים מדרג בין המפגעים השונים כי הסעיף הוא מאוד כללי.

אפרת חקאק: אני אקריא בעמוד 3 בטבלה: "לא יגרום אדם מפגע ולא ירשה לאחר מטעמו לגרום מפגע".

אפרת חקאק: בחוק העזר יש 18 סוגי מפגעים וביקשנו לעשות מדרג ולהשאיר את הדברים המסוכנים יותר בדרגה הכי גבוהה ולהוריד חלק מסוגי המפגעים לדרגה יותר נמוכה.

יעקב אשר: זה תוקן?

אפרת חקאק: זה תוקן.

כרמית אהרון אמונה: כן.

כרמית אהרון אמונה: אנחנו תיקנו ונתנו פירוט של כל אחת ואחת מההגדרות של מפגעים לפי דרגת חומרה מא' עד ג'.

כרמית אהרון אמונה: זה אופשר על-ידכם אחרי שהצמדנו את החומרה לכל עבירה.

אפרת חקאק: יש עוד כמה חידודים שכבר נמצאים.

יעקב אשר: לגבי נושא של מיחזור.

אפרת חקאק: אני לא אפרט את התיקונים האחרים.

יעקב אשר: מה שמופיע באדום זה התיקונים.

אפרת חקאק: נכון.

אפרת חקאק: השאלה הכללית שלנו היא שראינו שיש סעיפים חדשים של מיחזור ואיסור השלכת פסולת שלא למתקני מיחזור.

כרמית אהרון אמונה: בחוק שמירת הסדר או בחוק איכות הסביבה.

אפרת חקאק: כן.

יעקב אשר: השאלה רק האם קיימים מתקני מיחזור.

כרמית אהרון אמונה: כן.

כרמית אהרון אמונה: נמצא כאן גם מנהל אגף התפעול, אם תרצו לשמוע אותו.

כרמית אהרון אמונה: ירוחם עברה תהליך בשנים האחרונות להצבה של מתקני מיחזור.

יעקב אשר: הוא יכול לענות במקומך.

יעקב אשר: מה שמך?

דניאל אגרונוב: אני דניאל אגרונוב, מנהל אגף התפעול.

יעקב אשר: שלום, נעים מאוד.

יעקב אשר: כמובן, אנחנו בעד המיחזור ורוצים שיהיו לכם כלי אכיפה לכך.

יעקב אשר: השאלה האם הפריסה של מתקני המיחזור היא באמת פריסה הגיונית?

יעקב אשר: כי אם לא קיימים מתקני מיחזור אז אנחנו לא נותנים את האפשרות לתת קנס עליהם.

יעקב אשר: אז אני רוצה לדעת ממך, אם תוכל לפרט את עבירות הקנס שביקשתם עליהן ברירת קנס במיחזור, והאם קיימים להן כלי האצירה המתאימים.

אפרת חקאק: וגם האם האוכלוסייה שלכם כבר מודעת להליך הזה?

אפרת חקאק: האם זה משהו שכבר מוטמע ברשות?

אפרת חקאק: האם עשיתם מבצע של הסברה, חינוך?

דניאל אגרונוב: בירוחם פועלים שישה זרמי מיחזור: אנחנו ממחזרים פה קרטון, נייר, פלסטיק, זכוכית, מוצרי פסולת חשמלית ואלקטרוניקה ואריזות.

דניאל אגרונוב: יש לנו פריסה בכל היישוב של מתקנים רלוונטיים של כל זרם.

דניאל אגרונוב: אנחנו ממחזרים כבר מספר שנים, והתושבים מודעים לכך.

דניאל אגרונוב: אחוזי המיחזור פה יפים מאוד, ובחלקם אנחנו עולים כל שנה.

יעקב אשר: ומבחינת המרחק לבתים וסביבם?

יעקב אשר: יש לכם גם מיחזור ברמה של אשפה ביתית – יש לכם כתום וחום – או שזה לא מתייחס לזה?

דניאל אגרונוב: לאשפה ביתית יש מתקנים לאשפה ביתית בין מתקנים ציבוריים באזורים של מגורים משותפים, ויש מתקנים אישיים בבתים פרטיים.

דניאל אגרונוב: בנוגע למתקנים לשאר זרמי המיחזור יש פריסה שנותנת מענה לכולם במרחקים סבירים ואף יותר מזה.

דניאל אגרונוב: יש פריסה בכל רחבי היישוב, ואנחנו בשנה הקרובה נוסיף עוד מתקנים במקומות שיש צורך נוסף.

דניאל אגרונוב: יש עוד חדשות, כמובן, שמתאכלסות פה.

אפרת חקאק: כשאתם כותבים בסעיף: "אם הותקן מיכל סמוך למקום מגוריו של אדם" אז הוא יכול לחטוף קנס אם הוא לא משליך את הפסולת שלו לאותו כלי אשפה.

אפרת חקאק: מה, מבחינתך, נחשב "סמוך למקום מגורים"?

אפרת חקאק: כמה קרוב?

אפרת חקאק: סוף הרחוב, חמש דקות הליכה?

דניאל אגרונוב: רוב מתקני המיחזור שלנו נמצאים יחד עם מתקני האשפה.

דניאל אגרונוב: כך שכשתושב יוצא להשליך פסולת אז את האשפה הוא זורק לצפרדע או לעגלת האשפה ואת המוצרים שניתן למחזר – למתקני מיחזור.

יעקב אשר: כי שם זה יותר בניינים גדולים.

יעקב אשר: יש עוד דברים?

אפרת חקאק: יש לי עוד שאלה פרטנית אחת.

אפרת חקאק: בעמוד 5 סעיף 24(ב) קובע: "בעל נכס יציב ברשות הרבים כלי אצירה לאחסון, הוצאה וכולי", וזה בדרגת קנס; ויש גם סעיף 7(ב) בעמוד 8 שהוא בדרגת קנס ב'.

אפרת חקאק: מבחינתי זה נשמע די מקביל.

אפרת חקאק: השאלה מה ההבחנה ביניהם?

כרמית אהרון אמונה: את טוענת ש-24(ב) חופף ל-7(ב)?

אפרת חקאק: כן.

יעקב אשר: שניהם מדברים על הצבת כלי אצירה לאחסון, הוצאה ופינוי של פסולת בניין – גם פה וגם פה.

כרמית אהרון אמונה: 24(ב) נוגע יותר למכולות של פסולת הבניין שאנשים מציבים בשיפוצים.

יעקב אשר: וגם השני הוא אותו דבר.

יעקב אשר: אה, אולי מתכוונים פה למיחזור פרטי, שאנשים מנסים למחזר באופן פרטי.

עלמא אלימלך: לדעתי, 7(ב) מתייחס לכלל כלי האצירה שהם פשוט לא - - - פסולת בניין.

יעקב אשר: כלל כלי האצירה.

כרמית אהרון אמונה: שזה לא יהיה דברים פירטיים, זה הרעיון.

כרמית אהרון אמונה: שלנו תהיה שליטה ובקרה על האופן שבו מניחים.

כרמית אהרון אמונה: כבר היו לנו כמה מקומות שזה גרם לפגיעה בכלי רכב שהציבו לא נכון.

כרמית אהרון אמונה: מפה זה נובע.

יעקב אשר: בסדר.

עלמא אלימלך: אולי נכון להוסיף ליד סעיף 7(ב): "למעט כלי אצירה של פסולת בניין".

עלמא אלימלך: ואז ההבחנה תהיה ברורה.

כרמית אהרון אמונה: אין לנו בעיה עם התוספת.

אפרת חקאק: כדי לחדד.

יעקב אשר: בסדר גמור.

יעקב אשר: משרד הפנים, הערות?

עלמא אלימלך: לא.

יעקב אשר: משרד המשפטים – לא.

יעקב אשר: גברתי היועצת המשפטית?

אפרת חקאק: לא.

יעקב אשר: אם כך אני מעלה לדיון את צו המועצות המקומיות (עבירות קנס)(תיקון), התש"ף

יעקב אשר: -2020 – מועצה מקומית ירוחם.

יעקב אשר: מי בעד אישור הצו עם התיקונים שציינו והתיקונים שכבר מופיעים בגוף הצו?

יעקב אשר: הצו אושר.

יעקב אשר: הצווים אושרו פה-אחד.

כרמית אהרון אמונה: תודה רבה לכם והמשך ערב נעים.

יעקב אשר: דרישת שלום לראשת העיר.

כרמית אהרון אמונה: יגיע, תודה.

כרמית אהרון אמונה: << נושא >> 5.

כרמית אהרון אמונה: הצעת צו העיריות (עבירות קנס) (תיקון), תש"ף-2020 - רמת גן << נושא >>

יעקב אשר: עיריית אופקים, בבקשה.

יעקב אשר: אופקים לא על הקו?

יעקב אשר: אוקיי, רמת-גן, בבקשה.

יעקב אשר: תציגו את הצווים שלכם.

נטע יגר: אנחנו מברכים על קיום הישיבה.

נטע יגר: חיכינו המון זמן.

נטע יגר: חוק עזר שעוסק באיכות הסביבה אצלנו נחקק אחרי כעשור ואיחד הרבה חוקי עזר ישנים נושנים מהמאה הקודמת.

נטע יגר: התאימו אותו לצרכים הנוכחיים של העירייה ברוח חוקי העזר המודרניים.

נטע יגר: מה שנותר עכשיו זה לבצע תיקון בצו עבירות הקנס שיפנה לחוק העזר החדש, כך שהעבירות שנמצאות פה ייאכפו בצורה של קנס כמו שמקובל ברשויות מקומיות רבות.

נטע יגר: עברנו ובדקנו את הסעיפים וקבענו בצו עבירות הקנס את הסעיפים בהתאם למדיניות האכיפה של העירייה בהתבסס על דרגות של קנסות שנקבעו בעבירות זהות או דומות ברשויות מקומיות נוספות, ואנחנו שמחים שזה יאושר בהקדם.

יעקב אשר: זה מתייחס לנושאים של איכות הסביבה.

נטע יגר: כן.

אלברט אוחיון: אם יש שאלות בנושא אני מוכן לענות.

יעקב אשר: מי זה?

אלברט אוחיון: אלברט אוחיון, ראש אגף שפ"ע בעיריית רמת-גן.

יעקב אשר: מי זה אלברט אוחיון?

אלברט אוחיון: מה שלומך?

יעקב אשר: ממתי אתה בתפקיד?

אלברט אוחיון: כבר כמעט שנתיים.

יעקב אשר: אפשר לעשות הפסקה בדיונים של הוועדה?

יעקב אשר: אני חייב חיבוק, אלברט.

אלברט אוחיון: אני אשמח מאוד.

יעקב אשר: אלברט, למי שלא יודע, היה מפקד מרחב דן בגוש דן.

יעקב אשר: בני ברק הייתה תחת פיקודו.

יעקב אשר: לאחר מכן היית גם סגן ראש מתנ"א ופרשת מהמשטרה.

יעקב אשר: תמיד יודעים ברשויות המקומיות לקחת את האנשים הכי טובים מהמשטרה כשהם פורשים.

אלברט אוחיון: תודה רבה.

יעקב אשר: אלברט, אם אתה חתום על נושא איכות הסביבה אז אני לא שואל שאלות.

יעקב אשר: נהיה בקשר, בעזרת השם, ושיהיה לך בהצלחה.

אלברט אוחיון: אני אשמח מאוד.

אלברט אוחיון: תודה רבה.

אלברט אוחיון: תבוא לבקר בבני-ברק.

אלברט אוחיון: עכשיו אני כבר מחוסן.

אלברט אוחיון: אתה יכול לבוא לבקר אותי.

אלברט אוחיון: דרך אגב, פורסם היום ב-YNET שרמת-גן היא העיר הממחזרת הגדולה ביותר בארץ.

איתן גינזבורג: יישר כוח.

יעקב אשר: אתה רואה?

יעקב אשר: זה מה שנקרא: טוב לצדיק, טוב לשכנו.

יעקב אשר: זה הכול בגלל בני-ברק, אלברט.

אלברט אוחיון: אתה יודע שאני אוהב את העיר בני-ברק.

איתן גינזבורג: בסוף בסוף זה בזכות התושבים.

יעקב אשר: בוודאי.

יעקב אשר: בסופו של יום זה התושבים.

איתן גינזבורג: צריך גם לשלוח ברכות לראש העירייה ולסגן ראש העירייה.

יעקב אשר: ברור.

יעקב אשר: גברתי היועצת המשפטית, בבקשה.

אפרת חקאק: היו לי כמה הערות ושאלות.

אפרת חקאק: קודם כול ביקשתי, והרשות הסכימה, למחוק שני סעיפים: 110(א) בעמוד 8 ו-107(א) בעמוד 16; אחד זה בעניין העבירה של נושאי משרה שזאת עבירה פחות מתאימה לפיקוח על-ידי פקח; ו-107(א) שמדבר על הגשת דוח יזום.

יעקב אשר: זה ירד בהסכמה.

אפרת חקאק: יש סעיף אחד שירד.

אפרת חקאק: יש עוד סעיף – 107(ג).

איתן גינזבורג: באיזה עמוד?

אפרת חקאק: 107(ג) בסוף עמוד 7 ותחילת עמוד 8.

אפרת חקאק: גם שם יש עבירה על אי הגשת דוח כשחל שינוי בדבר הפעלתו של המפעל.

אפרת חקאק: אני שואלת האם אתם חייבים דוח על אי הגשת דוח כשלא מדובר על פנייה מהרשות למפעל אלא במשהו יזום.

אפרת חקאק: בדרך כלל עברות הקנס נקבעות להפך – אם המפקח בא ומבקש דוח והבן אדם לא מגיש אז אפשר להטיל דוח.

אפרת חקאק: אז אני אשמח לשמוע את עמדתכם לגבי זה.

נטע יגר: בקשר ל-107(ג) שנמצא בעמוד 7, קודם כול צריך לקרוא בכללותו, כלומר גם את סעיפי המשנה שקדמו לו: את 107(א) ו-(ב).

נטע יגר: אני מפנה אתכם לעמוד 16.

נטע יגר: בעמוד 16 107(א) מדבר על מצב שבו ראש העיר פונה בהודעה לבעל מפעל ומבקש ממנו להגיש דוח שנתי.

נטע יגר: זאת אומרת יש פה פנייה של הרשות.

נטע יגר: בסעיף (ב) מדברים על מצב שלא נכלל זמן בהודעה אז בתוך חודשיים.

נטע יגר: זה סעיף העבירה שלנו.

נטע יגר: סעיף (ג) מדבר על מצב שבו אולי חל שינוי בדבר הפעלתו של המפעל, המזהמים שבו, פליטת מזהמים ממנו.

נטע יגר: זאת אומרת הידע נמצא אצל בעל המפעל.

נטע יגר: אין לפיקוח דרך לדעת אם חל שינוי, אולי אפילו לטובה – אם הוא עבר ממתכת לפלסטיק, אם עכשיו הוא פולט פחות שפכים או יותר שפכים.

נטע יגר: אנחנו לא רוצים שבעלי מפעלים יסמכו על המזל של האכיפה.

נטע יגר: אנחנו רוצים שהאחריות תהיה על בעלי המפעלים, ולהם יש הידע מה קורה במפעל שלהם.

נטע יגר: לכן כשיש תקשורת בין ראש העיר מראש, וברגע שיש שינוי בעל המפעל צריך לבוא ולדווח.

נטע יגר: אם הוא לא מדווח הוא מקבל קנס.

נטע יגר: זה הרציונל.

איתן גינזבורג: מה המשמעות של "חל שינוי בדבר הפעלתו של המפעל"?

איתן גינזבורג: זה משהו כל כך רחב.

איתן גינזבורג: אפשר להגיד כמעט על כל דבר שהוא "שינוי בהפעלתו של המפעל".

איתן גינזבורג: זה דבר שנראה לי שאם מישהו משנה משהו בתוך המפעל והוא לא דיווח לראש הרשות ומקבל קנס זה נראה לי מרחיק לכת.

יעקב אשר: זה קצת בעייתי.

נטע יגר: לא, לא.

נטע יגר: אני מפנה אתכם לתוספת.

נטע יגר: יש טופס מאוד מפורט של סעיפים ספציפיים.

נטע יגר: אם תסתכלו בתוספת לחוק העזר, שם יש רובריקות שלמות.

נטע יגר: אז רק דברים שנמצאים ברובריקות, עליהם צריך לדווח, לא על כל דבר בכללותו.

נטע יגר: זה ספציפי.

אפרת חקאק: השאלה האם בעל המפעל יודע לחפש את זה היטב.

אפרת חקאק: זאת תמיד השאלה במשהו יזום – האם אותו אדם יודע שחלה עליו אותה חובה.

נטע יגר: בוודאי, כי התקשורת היא מדי שנה.

נטע יגר: הוא מגיש את הטופס הזה פעם בשנה בעקבות פנייה של ראש העיר.

איתן גינזבורג: איך הוא יודע?

נטע יגר: לכן הוא יודע, הוא מכיר את הרובריקות היטב.

נטע יגר: הוא מדווח עליהן פעם בשנה, הוא חייב.

נטע יגר: אם חל שינוי הוא נדרש לדווח, בוודאי.

אפרת חקאק: אז לא מספיק לכם שהוא ידווח פעם בשנה.

נטע יגר: אם חל שינוי, ופתאום הוא עבר מייצור שמזהם בצורה איקס לייצור שמזהם בצורה אחרת – הרשות רוצה לדעת.

נטע יגר: היא עוקבת אחרי הדברים, היא דואגת לתושבים שלה.

נטע יגר: אולי זה מפעל שצריך אכיפה של המשרד להגנת הסביבה.

נטע יגר: צריך ניטור של הדברים.

יעקב אשר: אבל יש חוקים בעניין הזה ברישוי עסקים שמתכתבים עם המציאות הזאת.

יעקב אשר: פה זה סוג של עבירת קנס בחוק עזר שהיא לא משהו שאדם עשה.

יעקב אשר: יכול להיות שהוא גם לא מודע וזה עומד על סמך משהו כמו:

יעקב אשר: למה לא חשבת קודם ולמה לא הודעת קודם.

יעקב אשר: יכול להיות שהוא אפילו לא יודע שהוא צריך לעשות את זה.

נטע יגר: בהודעה השנתית שפונים אליו מיידעים אותו.

נטע יגר: הוא מכיר את הסעיף.

איתן גינזבורג: משהו לא ברור לי.

איתן גינזבורג: הוועדה מבקשת למחוק את 7(א)?

יעקב אשר: הוועדה לא מבקשת, הוועדה קודם כול מעירה.

אפרת חקאק: אני שאלתי לגבי זה והרשות הסכימה למחוק.

יעקב אשר: (א) ירד.

איתן גינזבורג: אם זה ירד אז כל הסיפור מתחיל בכך שהעירייה פונה למפעל למסור לה דין וחשבון שבו מצויים כל מה שמפורט בנספח.

איתן גינזבורג: אני מבין נכון, גברתי?

נטע יגר: כן, בתוספת בטופס.

איתן גינזבורג: ואז אחרי שהוא מילא את הדוח בעקבות פניית העירייה, אם חל שינוי במה שהוא כתב בדוח הוא צריך להודיע, ואם הוא לא הודיע - -

אפרת חקאק: לא בהכרח.

אפרת חקאק: זה מישהו שיכול להיות שבמשך שנים הגיש דוח שנתי.

אפרת חקאק: זה לא שהוא קיבל דרישה ספציפית.

יעקב אשר: הוא לא קיבל דרישה.

יעקב אשר: הם רוצים שהוא יהיה מאוד ערני לדווח להם.

אפרת חקאק: - - -

איתן גינזבורג: לא, גברתי, בעל מפעל שנמסרה לו הודעה להמציא דין וחשבון - -

אפרת חקאק: זה ב-(ב).

איתן גינזבורג: רגע.

איתן גינזבורג: אבל (ב) בא לפני (ג).

אפרת חקאק: לא מבחינה כרונולוגית.

איתן גינזבורג: אה, קודם בא (ג) ואחרי כן (ב)?

אפרת חקאק: לא, זה שני דברים שונים.

איתן גינזבורג: רגע, תני לי רגע.

איתן גינזבורג: מתודית.

אפרת חקאק: אין בעיה.

איתן גינזבורג: בעל מפעל, העירייה צריכה למסור הודעה שיגיש דין וחשבון למלא אחרי הדרישות הכלולות.

איתן גינזבורג: ואז בא (ג).

אפרת חקאק: אבל לא בהכרח על אותו מפעל ובצורה כרונולוגית.

אפרת חקאק: (ג) יכול להיות גם מישהו שמגיש כל שנה דוח, לא מישהו שפנו אליו.

איתן גינזבורג: אז למה אי אפשר לקבוע ב-(ג): "חל שינוי בדבר הפעלתו של המפעל כפי שבא לידי ביטוי בסעיף 107(ב)", ואז תחול עליו - - -

אפרת חקאק: העמדה שלהם היא שמבחינה מקצועית היא לא יכולה לפנות לאותם אנשים כי היא לא יודעת מתי הם ישנו את רמת הזיהום.

איתן גינזבורג: כרגע היא אמרה שהיא פונה.

איתן גינזבורג: את שאלת אותה איך הם מודיעים על הטפסים האלה.

איתן גינזבורג: היא אמרה שהם יודעים כשהם חותמים עליהם.

איתן גינזבורג: לכן אני אומר שאם הם חותמים על טופס מסוים שבו הם מתחייבים שכך וכך פועל המפעל ללא מזהמים וכדומה, ואם חל שינוי ממה שהם חתמו עליו בטופס – כמו שאדוני אמר על רישוי עסקים – אז חובה עליהם לדווח לרשות כי מה שהם חתמו עליו בטופס כבר לא חל כי יש שינוי.

נטע יגר: בדיוק.

איתן גינזבורג: אז אני כן - - - בין שניהם.

איתן גינזבורג: אז אולי הניסוח צריך להיות כזה שחובת ההודעה על השינוי צריך לבוא מהטופס שעליו חתמו.

איתן גינזבורג: אגב, עשינו את זה גם בתקנות רישוי עסקים.

איתן גינזבורג: אם אדם עומד בתנאי רישיון עסק מסוים שקבע משרד הבריאות, והוא מפר את הדברים האלה בהיבט של מיקום - - -

יעקב אשר: אבל כאן הנוסח – תקראי שוב את (ג).

אפרת חקאק: "חל שינוי בדבר הפעלתו של המפעל, המזהמים שבו או פליטת מזהמים ממנו יגיש דין וחשבון".

יעקב אשר: מה זה "חל שינוי"?

יעקב אשר: נגיד שמכונה אחת לא עובדת או עובדת בצורה אחרת – אם הוא עשה שינוי בעסק עצמו אז אני מבין מה שאתה אומר כי התחייבת שאתה הולך לעשות 1, 2, 3, ועכשיו אתה עושה 4, 5, 6.

יעקב אשר: פה יש דברים שמחר יגידו לו שהפליטה אצלו השתנתה.

יעקב אשר: איך אני יכול לדעת את זה?

איתן גינזבורג: מה זאת אומרת?

איתן גינזבורג: אדם שיש לו מפעל ומודיע שהמכונה פתאום פולטת מה שאתה אומר, א', הוא אמור לדעת, זאת חובה שלו לפי החוק, לא חוק העזר.

יעקב אשר: לכן אמרתי – לא חוק העזר.

איתן גינזבורג: על-פי חוק הוא חייב להודיע.

איתן גינזבורג: אבל מה אומרת העירייה?

איתן גינזבורג: אם יש מצב שבו יש עכשיו פליטת מזהמים גבוהה יותר ממה שהוא נדרש והוא מתחייב עליה ב-(ב) אז הוא צריך לדווח אחר כך לעירייה.

איתן גינזבורג: אם הוא לא מדווח יש עליו קנס.

איתן גינזבורג: כלומר יש עליו חובה וסנקציה על החובה הזאת.

איתן גינזבורג: לפני כן הוא התחייב.

יעקב אשר: אבל אני מסביר לך שוב: חוקי עזר כאלה הם בדרך כלל ב"קום ועשה".

יעקב אשר: אתה עשית משהו שאסור לך לעשות; עשית ככה – זה עושה ככה; אתה זורק פסולת אז אתה מקבל כך, אתה עושה כך – אתה מקבל כך.

יעקב אשר: פה אין משהו מוגדר שעשית, יש תוצאה שהזיהום השתנה או משהו אחר.

איתן גינזבורג: חל שינוי בהפעלתו של המפעל?

יעקב אשר: הפעלתו זה משהו אחר.

איתן גינזבורג: כך מתחיל הסעיף.

יעקב אשר: אבל "הפעלתו" זה מאוד רחב.

איתן גינזבורג: הפעלתו לפי מה שהוא התחייב בטופס.

איתן גינזבורג: זה מה שכתוב ב-(ב), אדוני.

אפרת חקאק: בדוח השנתי שלו.

איתן גינזבורג: נכון.

אפרת חקאק: הוא מציע משהו כל שנה ואז אם חל שינוי - - -

יעקב אשר: מה הוא מייצר ומה הוא עושה.

איתן גינזבורג: ככה - - - אם חל שינוי במה שהוא חתם עליו אז אתה שואל את הסעיף.

איתן גינזבורג: אם חל שינוי במה שהוא חתם עליו שיודיע לרשות.

יעקב אשר: אבל זה לא מה שכתוב ב-(ג).

אפרת חקאק: אני לא חולקת עליך שסעיפים דומים כאלה קיימים במגוון תחומים.

אפרת חקאק: בדרך כלל בחוקי עזר - -

יעקב אשר: חוקי עזר לא מתאימים לזה.

איתן גינזבורג: למה הם לא מתאימים לזה?

איתן גינזבורג: תעביר סמכויות לרשות המקומית.

איתן גינזבורג: תחזק אותה בהקשר הזה.

יעקב אשר: בסדר, זאת רפורמה גדולה.

איתן גינזבורג: זאת לא רפורמה גדולה.

איתן גינזבורג: הדברים הגדולים שאדוני עשה מתחילים בשינויים הקטנים.

איתן גינזבורג: הצלחות קטנות.

יעקב אשר: זה קצת דרקוני מידי.

איתן גינזבורג: מותר לוועדה לשנות את הנוסח?

אפרת חקאק: לשנות את הנוסח עצמו – לא; לקבוע תנאים – כן.

אפרת חקאק: חוק העזר קיים, ואנחנו לא יכולים לשנות אותו.

איתן גינזבורג: ואם הם מסכימים לשנות משהו זה אפשרי?

אפרת חקאק: לא.

אפרת חקאק: אפשר לשנות איזשהו תנאי, לקבוע תנאי לאכיפה.

אפרת חקאק: זה מה שתראה לפעמים בצו, אבל את נוסח החוק אי אפשר לשנות.

איתן גינזבורג: אם (ג) מתייחס לדוח השנתי – הוא צריך לדווח על שינוי מהדוח השנתי.

אפרת חקאק: כן.

איתן גינזבורג: זה הרציונל, וזה גם הרציונל של עיריית רמת-גן.

איתן גינזבורג: אם יש שינוי בדוח השנתי הוא צריך לדווח.

אפרת חקאק: נכון.

איתן גינזבורג: כמו רישוי עסקים.

איתן גינזבורג: אין שום הבדל.

יעקב אשר: השאלה אם אין פה חפיפה בין הדברים כי יש לזה מערכת חוקים שלו.

יעקב אשר: אני אגיד לך שוב, אני לא חושש אבל אני אומר שוב – כל חוקי העזר העירוניים הם ב"קום ועשה", שאדם עושה דברים בפועל.

יעקב אשר: פה זה נכנס כבר למערכת של רישוי עסקים.

יעקב אשר: זאת אומרת אתה לא כותב בחוק עזר שאם אדם לא שילם ארנונה בזמן אתה יכול להיכנס אליו הביתה ולתת לו דוח.

יעקב אשר: מה שמפריע לי כאן זה over doing.

יעקב אשר: זה נכון שזה איכות הסביבה אבל במסגרת רישוי עסקים כשאדם מקבל רישיון, יש לך הדבר הכי חזק – לשלול לו רישיון אם הוא מזהם.

יעקב אשר: אז אתה מתחיל עם כל מיני קנסות על צואה של כלבים?

יעקב אשר: משהו פה לא מתאים.

נטע יגר: אם יורשה לי אני חייבת לחדד, כמו שראינו בדוגמה של המיחזור קודם – זה לא רק ב"קום ועשה".

נטע יגר: זאת אומרת אם יש לי מיחזורית ליד הבית והוא לא מיחזר אלא סתם זרק לזבל אז הוא מקבל דוח.

נטע יגר: זה לא שהוא עשה איזו פעולה, אלא אנחנו נותנים דוח על אי פעולה.

נטע יגר: זה דומה למקרה פה: הוא לא דיווח, היה לו שינוי במפעל, הוא זיהם יותר או פחות ולא דיווח לרשות – הוא מקבל דוח.

יעקב אשר: סליחה, אני לא כל כך מסכים, אבל קצת.

יעקב אשר: אם הוא לא מיחזר, זאת אומרת אם הוא זרק את הפסולת הממוחזרת לפסולת שאינה ממוחזרת זה "קום ועשה".

יעקב אשר: הוא לא קיבל את הדוח שהוא לא מיחזר, אלא שהוא זרק את הפסולת למקום אחר.

יעקב אשר: מאחר שגם לי יש רקע עירוני וגם איתן, וכשאיתן שותק אחרי שאני מסביר לו ולא עונה לי חזרה מיד, אז כנראה - -

איתן גינזבורג: יש לי כלל, אדוני, שאני מנסה לאתגר את יושב-ראש הוועדה עד גבול מסוים.

איתן גינזבורג: אגב, לא רק פה, אלא גם בוועדות אחרות.

יעקב אשר: זה שאתה לא ממשיך לאתגר עד הסוף זה בסדר.

יעקב אשר: תמשיך עם זה, זה כיוון טוב.

איתן גינזבורג: אני חושב שהסעיף הזה יכול לעבוד.

יעקב אשר: אם את מבינה אותי נכון, יש מערכת שלמה של חוקים של רישיון עסק.

איתן גינזבורג: אבל רישיון עסק לא תמיד מגיע לרזולוציות האלה.

יעקב אשר: כשאתה מאשר למישהו שילוט אתה לא שולל לו את הרישיון אם הוא לא עשה את השילוט נכון.

איתן גינזבורג: גם פה לא שוללים.

יעקב אשר: אתה יכול לתת לו קנס.

יעקב אשר: פה יש מערכת של רישיון עסק.

יעקב אשר: רישיון עסק זה טפסים של רישיון עסק.

יעקב אשר: שם אתה ממלא אותם, אתה מחייב.

יעקב אשר: יש לך עונשך בצדך.

יעקב אשר: זאת אומרת אם אתה מפר אותם אז – התראה, שוללים לך את הרישיון או לא שוללים את הרישיון.

יעקב אשר: אתה מכניס פה אלמנט אחר של משטרה בתוך משטרה – התראה בתוך התראה.

יעקב אשר: אני אומר שוב – אני די אדיש לזה.

יעקב אשר: משרד הפנים לא שם לב לזה כל כך, אבל אני חושב שזה מסוג הדברים שבדרך כלל חוקי עזר פוטרים את המקומות שבהם אין חקיקה ברורה.

יעקב אשר: זה אמצעי של הרשות להשתלט על נקודות - -

איתן גינזבורג: הרשות אומרת פה בעצם: דווח לי שיש שינוי.

איתן גינזבורג: לא דיווחת שיש שינוי – יש לך קנס.

איתן גינזבורג: זה מה שהיא אומרת.

איתן גינזבורג: דווח לי שיש שינוי ממה שחתמת.

איתן גינזבורג: אם אין שינוי הכול בסדר, אבל אם יש שינוי – דווח לי.

איתן גינזבורג: לא דיווחת – תיכנס.

יעקב אשר: כן, זה הדיווח.

איתן גינזבורג: נכון.

יעקב אשר: מה את אומרת, גברתי היועצת המשפטית?

אפרת חקאק: אפשר לקבוע את זה כעבירת קנס, זה לא בלתי הגיוני, ואני מבינה את הצרכים של הרשות.

אפרת חקאק: אבל לדעתי, זה קצת חריג בנוף של עבירות הקנס.

נטע יגר: אולי גברתי יכולה להראות ליושב-ראש את הטופס וזה יסבר את האוזן.

נטע יגר: אם זה מולכם.

נטע יגר: זה לא נמצא בקובץ שפרסמתם.

נטע יגר: זה נמצא בחוק העזר עצמו.

איתן גינזבורג: סליחה, לא באתי לעשות בלגן.

יעקב אשר: זה בחוק העזר עצמו.

אפרת חקאק: על זה מדווחים פעם ראשונה.

יעקב אשר: זה קיים רק בגלל חוק העזר?

אפרת חקאק: זה קיים בחוק עזר.

יעקב אשר: זה לא קיים ברישוי עצמו?

אפרת חקאק: אני מניחה שיש גם חפיפה.

יעקב אשר: הטופס הזה הוא לא ברישוי עצמו?

נטע יגר: מה הכוונה?

יעקב אשר: כשאדם מגיע ומבקש רישיון עסק מחתימים אותו על טופס כזה, נכון?

נטע יגר: אולי מישהו מהעירייה יכול לענות לגבי רישוי עסקים?

יעקב אשר: זה מפעל, אתה מבין?

יעקב אשר: איך הוא יידע למי להודיע?

יעקב אשר: היה שינוי בתוך חודש – אני לא מכיר דבר כזה.

יעקב אשר: כי בנושאים האחרים שקיימים בעניין איכות הסביבה הם סבירים: עשה חפירה ברחוב, רוכל, לא ילכלך, לא יחזיק, לא ישתמש – הכול כתוב פה, ושום דבר הוא לא "ידווח".

יעקב אשר: זה כמו שתכניסו שמי שלא מדווח על שינוי בהכנסות שלו בארנונה.

יעקב אשר: הוא הגיש בקשה להנחה שמגיעה לו בארנונה ועכשיו השתנה לו הדיווח.

יעקב אשר: על-פי הארנונה הוא חייב לעדכן אתכם.

יעקב אשר: אבל תעשו חוק עירוני כדי שהוא יקבל על זה קנס?

יעקב אשר: זה נראה לי לא סביר.

נטע יגר: אדוני, אני אתן לך דוגמה: מה קורה אם עסקתי בתחום מסוים ואני מייצרת משהו שזקוק לקירור.

נטע יגר: יש מקררים גדולים שדורשים אמוניה שיש לה השפעה משמעותית אם תהיה דליפה.

נטע יגר: זה משהו שהוא לא צריך לדווח?

נטע יגר: אנחנו בתור רשות רוצים לדעת כדי לדעת איך להגן על התושבים שלנו.

יעקב אשר: לא, הוא חייב את זה במסגרת הרישיון שלו.

יעקב אשר: זה מפעל.

יעקב אשר: יש מערכת חקיקה מקבילה שעובדת על זה.

יעקב אשר: אתם לוקחים פה מערכת חקיקה נוספת על החקיקה של ההגבלה הזאת.

יעקב אשר: מי רוצה להתייחס?

שמעון שומרוני: גם אני מגיע מהמשטרה ונחשפנו לא פעם ולא פעמיים - -

יעקב אשר: תפקידך בכוח?

שמעון שומרוני: - - על מפעלים שלא מדווחים לרשויות המקומיות, מפעלים שאני צריך לדעת איזה שינוי נעשה בשנה האחרונה.

שמעון שומרוני: הדוגמה של האמוניה היא דוגמה מציאותית.

שמעון שומרוני: נחשפתי לזה כמפקד מרחב שרון בנתניה.

שמעון שומרוני: לא הרשות ידעה, לא כיבוי אש ידע – אף אחד לא ידע על הדיווח הזה.

שמעון שומרוני: לדעתי, זה חשוב מאוד.

שמעון שומרוני: זה לא משמעותי במובן של הקנס.

שמעון שומרוני: הקנס הוא לא העניין פה.

שמעון שומרוני: 475 שקלים זה לא המהות.

שמעון שומרוני: המהות היא חובת הדיווח.

שמעון שומרוני: חובת הדיווח היא לרשות המקומית.

שמעון שומרוני: כשיש אירוע של אמוניה – ובכוונה אני אתייחס לאירוע הזה – האירוע הזה הוא משמעותי כי אני מגיע כרשות מקומית לזירת אירוע, לקצין משטרה, ואני אומר לו: במפעלים האלה והאלה יש אמוניה, קח בחשבון.

שמעון שומרוני: יש כרגע שריפה, אין דליפה, אבל יש לזה השפעת קירור.

שמעון שומרוני: יש לזה הרבה השפעות.

שמעון שומרוני: הסעיף הזה, כמה שהוא נראה לא אקוטי, מבחינתנו כרשות מקומית הוא אקוטי ביותר.

יעקב אשר: מה תפקידך?

שמעון שומרוני: אני מנהל אגף ביטחון ואכיפה של עיריית רמת-גן וממונה קורונה עירוני.

יעקב אשר: אוקיי.

אפרת חקאק: - - -

יעקב אשר: אבל השאלה היא שוב, אם זה לא נמצא במערכת חקיקה אחרת.

יעקב אשר: זאת השאלה שלי.

יעקב אשר: זה משהו עקרוני פה.

יעקב אשר: אין לי בעיה לאשר את זה, ואני מבין אותך וזה נותן לך עוד כלי.

יעקב אשר: אבל אתה יכול לקבל עוד 10 כלים מחוקים אחרים, וזה נראה לי לא סביר כל כך.

נטע יגר: אדוני צריך להבין שאם הוא לא מאשר את הסעיף הזה זה משאיר את הרשות במצב שכל מה שהיא יכולה לעשות זה להגיש כתבי אישום.

נטע יגר: איך אני יכולה לדעת אם לא דיווחו לי?

נטע יגר: אתה מבין, הכוח נמצא אצל בעל המפעל.

נטע יגר: אז גם אין לי הידע וגם אצטרך להגיש כתב אישום.

נטע יגר: זה מאוד בעייתי.

אפרת חקאק: אם את לא יודעת אם דיווחו לך אז גם אין לך אפשרות להטיל דוח.

אפרת חקאק: אז לא הבנתי.

נטע יגר: אנחנו לא רוצים להשאיר את זה למזל של אכיפה, אם עכשיו לכדתי מישהו שהדיווח שלו היה שקרי.

נטע יגר: אנחנו רוצים להטיל חובה פוזיטיבית על בעלי המפעלים שלהם יש הידע הזה כי לנו אין אותו, והסכנה לתושבים היא גדולה יותר מ-475 שקלים האלה.

אפרת חקאק: החובה קיימת מחוק העזר.

אפרת חקאק: השאלה איך את אוכפת את החובה הזאת.

יעקב אשר: רק מכוח חוק העזר או גם מכוח רישוי עסקים?

אפרת חקאק: הדיווח הזה זה רק מכוח חוק עזר.

יעקב אשר: אבל אני שואל מה קיים, ועל זה הם לא יודעים לענות לי.

יעקב אשר: מה קיים?

יעקב אשר: מדובר פה על בעל מפעל.

יעקב אשר: איך עובד מפעל במדינת ישראל?

יעקב אשר: לא כל אחד יכול להקים מפעל בכל עיר איך שהוא רוצה ומה שבא לו.

איתן גינזבורג: אדוני, לאחרונה נעשתה רפורמה בחוק רישוי עסקים ואושרו תקנות.

יעקב אשר: אני יודע.

יעקב אשר: אני ניהלתי חלק מהישיבות.

איתן גינזבורג: אז אם אתה שואל אותי מה דורשים עכשיו ממפעל, אני לא יודע כי הכול חדש.

יעקב אשר: לא משנה, אבל יש.

שמעון שומרוני: אני יכול להוסיף, ברשותכם, שהורדתם הרבה מפעלים שהיו בחוק העזר חייבים ברישוי עסקים והיום הם לא קיימים.

איתן גינזבורג: לא, כולם חייבים ברישוי עסקים.

איתן גינזבורג: יש כאלה בהליך מזורז ויש כאלה בשלב א', שלב ב' ויש בהיתר רגיל.

איתן גינזבורג: כולם חייבים ברישוי עסקים.

שמעון שומרוני: לא כולם.

שמעון שומרוני: אני מתקן אותך – לא כולם.

איתן גינזבורג: פטור מרישוי לא מקבלים מפעלים ברמת זיהום.

איתן גינזבורג: רק על סמך הצהרה.

שמעון שומרוני: אתם אלה שמחליטים אבל במקרה הזה זה ממש לא מהותי.

שמעון שומרוני: נתת עוד כלי לרשות המקומית לפקח על דברים שיכולים להשפיע משמעותית על תושבים בעיר.

שמעון שומרוני: זה לא רק ברמת-גן, זה בכל מקום אחר.

יעקב אשר: אבל אין את זה במקומות אחרים.

יעקב אשר: אנחנו לא נתקלנו, גם לא הייעוץ המשפטי, ולכן זה גם קפץ לנו לעיניים, על משהו של דיווח.

שמעון שומרוני: רמת גן ידועה כפורצת דרך בהרבה תחומים.

יעקב אשר: אתה יכול לפרוץ דרך בהרבה דברים, אבל יש דברים שיש להם ההגדרות שלהם.

יעקב אשר: בחוק עזר עירוני, אם תעבור ותראה את החוק שלכם שהגשתם לנו עכשיו אתה לא תמצא כזה דבר על חוסר דיווח או דברים מהסוג הזה.

נטע יגר: אדוני, הדיווח קיים מידי שנה.

נטע יגר: בעל המפעל עושה את זה מידי שנה.

נטע יגר: אם במהלך השנה לא חל שום שינוי אז אנחנו ניפגש שוב בשנה הבאה, זאת אומרת בדיווח הבא.

נטע יגר: לא פתאום באו out of the blue.

נטע יגר: זה משהו שהוא עושה באופן תדיר.

יעקב אשר: זה בדיוק מה שאמרה לך היועצת המשפטית בהתחלה.

יעקב אשר: אבל אם הוא מחויב היום לא במסגרת חוק עזר עירוני, אלא מחויב בתור בעל מפעל שמקבל רישיון עסק אולי כדאי שתשאלו במחלקת רישוי עסקים אצלכם איך זה עובד.

שמעון שומרוני: אני אשאל את מנהל מחלקת רישוי עסקים.

שמעון שומרוני: כרגע הוא לא שלי.

שמעון שומרוני: אני אשאל אותו ומקביל אפשר לעבור לסעיפים הבאים.

יעקב אשר: אוקיי.

אפרת חקאק: הייתה לי עוד שאלה בעניין סעיף 102(ג) לאותו חוק בעמוד 15.

אפרת חקאק: העבירה היא די סטנדרטית: "לא יאכיל אדם בעל חיים ברשות הרבים באופן שיש בו כדי לזהם אותה".

אפרת חקאק: אבל אתם ביקשתם לקבוע תנאי.

איתן גינזבורג: מה הכוונה?

אפרת חקאק: אל תאכיל חתולים ברחוב באופן שמזהם את הרחוב, לדוגמה.

אפרת חקאק: אני מניחה שזאת הדוגמה הקלסית.

נטע יגר: מה השאלה?

איתן גינזבורג: איך מאכילים בעל חיים באופן שזה מזהם?

אפרת חקאק: אתה מפזר את האוכל.

אפרת חקאק: אבל הם יענו.

אפרת חקאק: אבל יש גם לי שאלה.

אפרת חקאק: לעניין התנאי אתם כתבתם: "ובלבד שהאיסור פורסם".

אפרת חקאק: לא הבנתי כל כך את התנאי הזה.

אפרת חקאק: ברחוב ברור שאתם לא תולים שלטים בכל מקום.

אפרת חקאק: לא הבנתי מה זה "האיסור פורסם".

נטע יגר: אני ארחיב.

נטע יגר: הסעיף הזה נולד מכיוון שרמת גן סובלת מתופעת האכלת תנים בעיקר בשכונות שגובלות בפארק הירקון ובפארק הלאומי וגם באזורים שונים בשכונות המזרחיות.

נטע יגר: - - - למגר את התופעה הזאת.

נטע יגר: היה לנו פה דין ודברים עם משרד המשפטים, אם הם ירצו להרחיב.

נטע יגר: הקנס פה בהתחלה היה א' והורדנו ל-ב', וגם בעקבות הערה נוספת שלהם הוספנו את הסייג הזה: "ובלבד שהאיסור פורסם או שהדבר נאסר בהודעה המוצגת במקום".

נטע יגר: קודם כול, החוק מפורסם באתר העירייה אז אין חשש שלא מכירים אותו.

נטע יגר: לעניין האכלת חתולים – אני חייבת לומר שעבדתי ב"תנו לחיות לחיות" אז אני מכירה את התחום היטב.

נטע יגר: מבחינת הפרשנות של הפסיקה לזיהומים אפשר להאכיל חתולים באוכל יבש, באוכל רטוב.

נטע יגר: אם המאכיל בא, שם אוכל לחתול ועוזב והחתול לא מסיים והאוכל נרקב ומעלה זבובים ורימות אז זה יוצר מטרד סביבתי ואפשר להטיל דוח.

נטע יגר: אם בן אדם בא להאכיל את החתול והחתול מסיים וכל אחד הולך לדרכו זה לא נחשב זיהום וזאת האכלה מותרת.

נטע יגר: אני גם אוסיף שברמת-גן יש התייחסות אוהבת ומחממת את הלב לחתולים.

נטע יגר: בתקופת הקורונה העירייה קנתה על חשבונה מזון וגייסה מתנדבים והאכילו פה הרבה מאוד חתולים, ומעבר לזה יש שעות האכלה קבועות ברמת-גן.

אפרת חקאק: אז בנושא הזה אני אשמח למחוק את התנאי "ובלבד שהאיסור פורסם".

אפרת חקאק: זה לא מתאים.

אפרת חקאק: אנחנו מניחים שבאופן כללי חוקי עזר מפורסמים.

אפרת חקאק: אני לא חושבת שמתאים להכניס את זה דווקא בסעיף הזה.

אפרת חקאק: זה בסדר מצדכם?

נטע יגר: אין לנו בעיה להוריד את הסייג.

נטע יגר: זאת הייתה בקשה של משרד המשפטים.

שושי פרידמן-סומך: אנחנו מקבלים, כמובן, את בקשת היועצת המשפטית.

אפרת חקאק: אז אני מורידה את כל הסייג.

אפרת חקאק: זה יהיה רק 102(ג).

יעקב אשר: יש לכם תשובה?

יעקב אשר: סיימנו את העניין הזה?

אפרת חקאק: היה לי תיקון בעמוד 18 שאתם יכולים לראות.

יעקב אשר: זה תוקן.

יעקב אשר: יש לכם תשובה לגבי רישוי עסקים?

שמעון שומרוני: יש לי תשובה.

שמעון שומרוני: יש מפעלים כמו מלטשות שרישיון העסק הוא ל-15 שנה.

שמעון שומרוני: זה היה לצמיתות בעבר והיום זה 15 שנה; לרדימיקס, מפעלי בטון, ל-10 שנים.

שמעון שומרוני: אמנם אנחנו עושים בקרות אבל הבקרות הן גם בהתאם לדיווח.

שמעון שומרוני: לכן אנחנו ממליצים אבל לא מתעקשים.

נטע יגר: מה גם שהטופס לא זהה אז יכול להיות שיש הבדל ברמת הפירוט.

נטע יגר: לכן יש חשיבות לחוק עזר לעניין סביבה.

יעקב אשר: אני מסביר לך: יש פה עניין יותר עקרוני כי אם אנחנו פותחים סוג כזה של דבר אנחנו נתחיל לעשות חוקים שאם אדם לא עומד בתנאי הרישיון הוא גם עובר על חוק עזר עירוני בכך שהוא לא דיווח או לא אמר או משהו אחר.

יעקב אשר: לא נתקלתי בשום עיר במשהו מהסוג הזה.

יעקב אשר: אני גם לא מכיר את זה ככה.

אפרת חקאק: יכול להיות שיש.

יעקב אשר: יכול להיות שיש, לא בדקתי את כל הארץ.

יעקב אשר: אבל זה נראה לי משהו לא נכון, ולכן ההמלצה שלי היא לוותר עליו.

יעקב אשר: אם אתם לא עומדים על זה עד הסוף אז בתור משהו רוחבי כי מחר זה נכנס לשיקול דעת - - עוד שאלה?

איתן גינזבורג: לי יש שאלה.

איתן גינזבורג: מה זה: "לא ידרוך אדם על דשא"?

שמעון שומרוני: אנחנו הורדנו את זה.

יעקב אשר: הורדתם את זה?

נטע יגר: לא הורדנו שום דבר.

נטע יגר: מה זאת אומרת?

נטע יגר: תפנו אותי לשאלה מסוימת.

יעקב אשר: "לא ידרוך אדם על דשא".

אפרת חקאק: הוא מתכוון לסעיף 53(א).

נטע יגר: אנחנו פיצלנו את סעיף 53(א).

איתן גינזבורג: "לא ידרוך אדם, לא יטפס, לא ישבור, לא ישחית ולא ירשה לאחר מטעמו לדרוך, לטפס, לשבור או להשחית דשא, צמח, מקום נטיעות, גדר, משוכה, שער או סורג".

איתן גינזבורג: דשא?

נטע יגר: ברשותך, אני אענה.

נטע יגר: אנחנו פיצלנו את הסעיף.

נטע יגר: בעמוד 12 בסעיף 53(א) אם אתה רואה כתוב: "למעט דריכה על הדשא וקנס בדרגה ב'".

נטע יגר: אם אתה מדלג לעמוד 18 שוב מופיע סעיף 53(א) ושם רשום לעניין דשא בלבד.

נטע יגר: כלומר קנס ברמה יותר נמוכה, רמה ד'.

נטע יגר: אנחנו פיצלנו את הסעיף בעקבות ההערה של משרד המשפטים.

נטע יגר: הרציונל הוא שעל דריכה על דשא לא יקבלו קנס כה גבוה.

איתן גינזבורג: למה צריך לתת קנס על דריכה על דשא, גברתי?

נטע יגר: יש מקומות ברמת-גן שזה לנוי, אסור לדרוך על הדשא.

נטע יגר: הקימו פארק - - -

איתן גינזבורג: האם דשא סינתטי הוא דשא?

נטע יגר: האם דשא סינתטי הוא דשא?

נטע יגר: לא זאת לא הכוונה.

איתן גינזבורג: לא זאת הכוונה אבל מחר יבוא מישהו אחר שהוא לא את, ויגיד: סליחה, דשא סינתטי הוא דשא.

איתן גינזבורג: לא הכוונה לדשא צומח או דשא סינתטי.

יעקב אשר: אגב, סורג הוא גם דומם.

יעקב אשר: אבל דשא סינתטי הוא דומם אבל הוא דשא כדי שאפשר יהיה לדרוך עליו.

איתן גינזבורג: לא כתוב פה "דשא צומח" או "דשא סינתטי".

איתן גינזבורג: כתוב: "דשא".

שמעון שומרוני: התנאי יהיה שלט.

יעקב אשר: אני ממליץ להוריד את המילה "דשא".

יעקב אשר: זה הכול.

שמעון שומרוני: יש לנו מקומות, כמו שנטע ציינה, של קרקע שסביבה יהיה דשא ויש גם גדר.

שמעון שומרוני: אנשים הולכים את הכלבים שלהם, עולים על הדשא, עולים על האנדרטה.

שמעון שומרוני: זאת הכוונה.

שמעון שומרוני: במקום שיש שילוט שאסור להיכנס למקום הזה – שם אנחנו אוכפים.

שמעון שומרוני: במקום אחר אני לא אוכף דשא.

שמעון שומרוני: הפארק לאומי של עיריית רמת-גן הוא דשא כולו.

שמעון שומרוני: שם אני לא אאכוף.

שמעון שומרוני: אני אוכף במקומות רלוונטיים.

שמעון שומרוני: התנאי הוא, כמובן, שיש שם שילוט.

איתן גינזבורג: אדוני, בגלל שיש לך אנדרטה אז עכשיו צריך לכתוב את זה בחוקי העזר העירוניים?

איתן גינזבורג: תשימו גדר נמוכה סביב הדשא.

נטע יגר: יש גדר.

שמעון שומרוני: שמים גדר.

איתן גינזבורג: אני לא חושב שדריכה על דשא, בין הוא צומח ובין הוא סינתטי, צריך לגרור עבירת קנס.

יעקב אשר: אוקיי, חברים, אני מציע להוריד את המילה "דשא".

אפרת חקאק: מורידים את הדשא.

יעקב אשר: מכסחים את הדשא, אומר מנהל הוועדה.

נטע יגר: ברשותכם, אני רוצה לחדד שמדובר על מצב שיש שילוט שאסור לדרוך.

נטע יגר: זה לא שפתאום אדם הולך ורוצה לעלות על איזשהו דשא גם אם יש אנדרטה והפקח רץ אליו והוא מקבל קנס.

נטע יגר: מדובר על מקום שיש בו שילוט שאסור לדרוך.

יעקב אשר: בכמה מקומות יש שילוט כזה?

נטע יגר: מקומות ספורים.

שמעון שומרוני: מקומות ספורים, כארבעה, חמישה כאלה.

יעקב אשר: כתוב כאן אם יש שילוט?

אפרת חקאק: אני הוספתי.

איתן גינזבורג: אה, זה לא היה.

יעקב אשר: את הוספת?

יעקב אשר: אם יש שילוט במקום עצמו.

נטע יגר: זה כבר נמצא בלשון החוק עצמו.

איתן גינזבורג: זה יותר גרוע מאשר לחנות בכחול-לבן.

איתן גינזבורג: זה 249 שקלים.

איתן גינזבורג: זה כמו אדום-לבן.

יעקב אשר: אם זאת הכוונה שלכם אז אני סומך עליכם שלזה אתם מתכוונים ולא לפתוח את זה.

יעקב אשר: אם יש תיקון של היועצת המשפטית אז נשאיר את הדשא.

יעקב אשר: אם כך, אנחנו תיקנו את הנושא של איכות הסביבה ואני מעלה את הצווים להצבעה.

אפרת חקאק: אני צריכה להגיד על זה משהו.

יעקב אשר: על שני הצווים.

אפרת חקאק: בעבר היו שני צווים.

אפרת חקאק: אנחנו מדברים על שני צווים שאוחדו על-ידי משרד הפנים, וזה כולל גם את סעיף 1 - - - ראשון.

יעקב אשר: כן, דיברנו עכשיו על איכות הסביבה ועכשיו גם על זה.

יעקב אשר: אני מעלה להצבעה את שני הצווים של עיריית רמת גן.

יעקב אשר: מי בעד?

יעקב אשר: הצווים אושרו.

יעקב אשר: הצווים אושרו פה-אחד.

יעקב אשר: תודה רבה ודרישת שלום לראש העיר.

איתן גינזבורג: ולסגניו.

יעקב אשר: ולסגניו.

שמעון שומרוני: תודה רבה.

שמעון שומרוני: << נושא >> 6.

שמעון שומרוני: הצעת צו העיריות (עבירות קנס) (תיקון), התש"ף

שמעון שומרוני: -2020 - אופקים << נושא >> << נושא >> 7.

שמעון שומרוני: הצעת צו המועצות המקומיות (עבירות קנס) (תיקון), התש"ף

שמעון שומרוני: -2020 - אופקים << נושא

יעקב אשר: בבקשה.

יעקב אשר: איפה אופקים, בבקשה?

יעקב אשר: לש קולות באופקים בכלל.

יעקב אשר: אופקים זה של גפני, זה לא שלכם.

יעקב אשר: 20 שנה הוא היה באופקים.

מיכאל מלכיאלי: - - -

יעקב אשר: אז תישאר.

יעקב אשר: תטפל גם באופקים.

יעקב אשר: אופקים, בבקשה.

עידית כהן: עיקר השינוי אצלנו זה להעביר את עיריית אופקים מצו המועצות המקומיות לצו העיריות.

עידית כהן: - - - שינויים קטנים נוספים.

עידית כהן: אם יש שאלות, אני אשמח.

יעקב אשר: יש שאלות לגבי אופקים – צו עיריות?

יעקב אשר: צו מועצות?

אפרת חקאק: יש שני צווים.

יעקב אשר: כן, אחד למחוק ולהעביר לעיריות.

יעקב אשר: הצו הראשון – להעביר אתכם ממועצות לעיריות – מי בעד?

יעקב אשר: הצו אושר פה-אחד.

יעקב אשר: הצבעה על השינוי בצווים הנוספים.

יעקב אשר: מי בעד?

יעקב אשר: הצו אושר.

יעקב אשר: בעד פה-אחד.

יעקב אשר: אופקים, תודה רבה, שיהיה לכם בהצלחה.

עידית כהן: תודה רבה, ערב טוב.

יעקב אשר: תמה וננעלה הישיבה.